**Joshua T. Morrissey** (s. 28. maaliskuuta 1995 Calgary, Alberta, Kanada) on kanadalainen jääkiekkoilija, joka pelaa NHL-joukkue Winnipeg Jetsissä. Hänellä on syksyllä 2019 solmittu , kaudesta 2020–2021 alkava kahdeksan vuoden sopimus NHL-joukkue Winnipeg Jetsin kanssa, joka varasi Morrisseyn ensimmäisellä kierroksella 13. pelaajana kesällä 2013. Hän on hyökkäävä puolustaja, jonka vahvuuksiin kuuluu luistelu, kiekolliset taidot, pelinavaaminen ja vaistot. Morrissey ei ole pelipaikkaansa nähden kovin isokokoinen, eikä hän ole parhaimmillaan omassa päässä vastustajan isokokoisia hyökkääjiä vastaan, vaikkakin Morrisseylla on kovasti yritystä haastaa heitä.

Ura
---

### Seuraura

Morrissey aloitti jääkiekkoilun Springbankissa. Hän on sittemmin pelannut Albertan paikallisia juniorisarjoja Calgary Royalsin joukkueessa. Kaudella 2009–2010 Morrissey valittiin AMBHL:n parhaaksi puolustajaksi ja eteläisen konferenssin tähdistökentälliseen. Prince Albert Raiders varasi hänet kuudentena pelaajana WHL:n varaustilaisuudessa 2010. Morrissey pelasi kauden 2010–2011 vielä pääasiassa Royalsissa AMHL-junioriliigaa, jonka tehokkain puolustaja hän oli tehoilla 17+22=39. Morrissey valittiin tähdistökentälliseen. Hän edusti kauden aikana myös Albertaa Kanadan talvikisoissa voittaen pronssia. WHL:ssä Morrissey pelasi kauden aikana viisi ottelua.

Varsinaisella WHL:n tulokaskaudellaan 2011–2012 Morrissey teki 68 runkosarjaottelussa tehot 10+28=38, joilla hän oli Raidersin tehokkain puolustaja ja neljänneksi paras pistemies. Morrissey oli joukkueen tehokkain puolustaja myös kaudella 2012–2013 tehoilla 15+32=47. Hänet palkittiin kauden päätteeksi WHL:n (Daryl K. (Doc) Seaman Trophy) ja koko CHL:n skolastisimpana pelaajana. Morrissey pelasi kauden aikana myös CHL Top Prospects Gamessa.

Winnipeg Jets varasi Morrisseyn ensimmäisellä kierroksella 13. pelaajana NHL:n varaustilaisuudessa 2013. Saman vuoden lokakuussa hän teki kolmivuotisen tulokassopimuksen joukkueen kanssa. Morrissey nousi kaudella 2013–2014 Raidersin kapteeniksi ja oli tehoilla 28+45=73 joukkueen toiseksi paras pistemies Leon Draisaitlin jälkeen. Hän voitti koko WHL:n puolustajien maalipörssin ja sijoittui puolustajien pistepörssissä toiseksi edellään vain Seattle Thunderbirdsin Shea Theodore. Morrissey valittiin kauden päätteeksi liigan itäisen konferenssin ensimmäiseen tähdistökentälliseen. WHL-kautensa päätyttyä huhtikuussa 2014 hän siirtyi AHL-joukkue St. John's IceCapsin vahvuuteen. Morrissey teki siellä loppukaudella kahdeksassa runkosarjaottelussa yhden syöttöpisteen ja 20 playoff-ottelussa tehot 2+7=9. IceCaps eteni Calder Cup -finaaleihin saakka, mutta mestaruuden vei lopulta kuitenkin Texas Stars otteluvoitoin 4–1.

Kauden 2014–2015 Morrissey aloitti taas Raidersissa. Hän oli 27 pelaamansa ottelun jälkeen joukkueen tehokkain puolustaja tehoilla 7+14=21, kunnes Morrissey ja Gage Quinney kaupattiin joulukuussa 2014 Kelowna Rocketsiin vaihdossa Austin Gloveriin, Jesse Leesiin sekä vuosien 2016 ja 2017 varausvuoroihin.

### Maajoukkueura

Morrissey pelasi alle 20-vuotiaiden MM-kilpailuissa vuosina 2014 ja 2015, joista jälkimmäinen turnaus päättyi maailmanmestaruuteen. Hänet valittiin myös vuoden 2015 turnauksen tähdistökentälliseen. Morrissey pelasi myös alle 18-vuotiaiden MM-kilpailuissa vuosina 2012 ja 2013, joista ensimmäinen turnaus päättyi pronssiin ja jälkimmäinen maailmanmestaruuteen. Vuoden 2015 turnauksessa hän toimi Kanadan varakapteenina ja voitti puolustajien piste- ja maalipörssin tehoilla 3+4=7. Morrissey voitti myös turnauksen tehotilaston lukemalla +10. Hänet palkittiin Kanadan top-3-pelaajana.

Morrissey pelasi myös alle 18-vuotiaiden Ivan Hlinkan muistoturnauksessa vuonna 2012 voittaen kultaa. Hän voitti pelipaikastaan huolimatta turnauksen syöttöpörssin ja sijoittui pistepörssissä toiseksi joukkuetoverinsa Nathan MacKinnonin jälkeen tehoilla 1+8=9. Morrissey edusti myös Canada Pacificin joukkuetta World U-17 Hockey Challengessa vuonna 2012.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | Calgary Royals | AMBHL | 33 | 6 | 18 | 24 | 58 | 10 | 1 | 3 | 4 | 16 |
| 2009–2010 | Calgary Royals | AMBHL | 32 | 21 | 28 | 49 | 108 | – | – | – | – | – |
| 2010–2011 | Calgary Royals | AMHL | 30 | 17 | 22 | 39 | 11 | 6 | 1 | 3 | 4 | 10 | Ykköstähdistö |
|  | Prince Albert Raiders | WHL | 5 | 0 | 0 | 0 | 4 | – | – | – | – | – |
| 2011–2012 | Prince Albert Raiders | WHL | 68 | 10 | 28 | 38 | 60 | – | – | – | – | – |  |  |  |  |  |  | U18 | 7 | 0 | 3 | 3 | 22 |
| 2012–2013 | Prince Albert Raiders | WHL | 70 | 15 | 32 | 47 | 91 | 4 | 0 | 1 | 1 | 9 |  |  |  |  |  |  | U18 | 7 | 3 | 4 | 7 | 4 |
| 2013–2014 | Prince Albert Raiders | WHL | 59 | 28 | 45 | 73 | 59 | 5 | 2 | 3 | 5 | 6 | Ykköstähdistö |  |  |  |  |  | JMM | 7 | 1 | 2 | 3 | 4 |
|  | St. John's IceCaps | AHL | 8 | 0 | 1 | 1 | 2 | 20 | 2 | 7 | 9 | 20 |
| 2014–2015 | Prince Albert Raiders | WHL | 27 | 7 | 14 | 21 | 28 | – | – | – | – | – |  |  |  |  |  |  | JMM | 7 | 1 | 3 | 4 | 0 | Ykköstähdistö |
|  | Kelowna Rockets | WHL | 20 | 6 | 11 | 17 | 34 | 13 | 2 | 12 | 14 | 24 |
| 2015–2016 | Winnipeg Jets | NHL | 1 | 0 | 0 | 0 | 0 | – | – | – | – | – |
|  | Manitoba Moose | AHL | 57 | 3 | 19 | 22 | 47 | – | – | – | – | – |
| 2016–2017 | Winnipeg Jets | NHL | 82 | 6 | 14 | 20 | 38 | – | – | – | – | – |  |  |  |  |  |  | MM | 10 | 0 | 1 | 1 | 6 |
| 2017–2018 | Winnipeg Jets | NHL | 81 | 7 | 19 | 26 | 47 | 16 | 1 | 1 | 2 | 6 |
| 2018–2019 | Winnipeg Jets | NHL | 59 | 6 | 25 | 31 | 14 | 6 | 0 | 1 | 1 | 0 |
| 2019–2020 | Winnipeg Jets | NHL | 65 | 5 | 26 | 31 | 24 | 4 | 0 | 1 | 1 | 4 |
| 2020–2021 | Winnipeg Jets | NHL | 56 | 4 | 17 | 21 | 25 | 8 | 1 | 4 | 5 | 6 |
| 2021–2022 | Winnipeg Jets | NHL | 79 | 12 | 25 | 37 | 66 | – | – | – | – | – |
| 2022–2023 | Winnipeg Jets | NHL | 78 | 16 | 60 | 76 | 41 | 3 | 0 | 1 | 1 | 0 |
| 8 kautta | yhteensä | NHL | 501 | 56 | 186 | 242 | 255 | 37 | 2 | 8 | 10 | 16 |

Lähteet
-------

* Josh Morrissey The Internet Hockey Databasessa (englanniksi)
* Josh Morrissey *Elite Prospects*. Everysport Media Group AB.  (englanniksi)

### Viitteet

1. ↑  Pitkä pahvi! Winnipeg Jets kiinnitti puolustajan kahdeksaksi vuodeksi - pöytään 50 miljoonaa *www.iltalehti.fi*. Viitattu 13.9.2019.
2. ↑  Joshua Morrissey – The Hockey News (englanniksi)
3. ↑  Josh Morrissey – AHL – Muut Sarjat – Jatkoaika.com – Kaikki jääkiekosta
4. 1 2 3 4  Josh Morrissey *Elite Prospects*. Everysport Media Group AB.  (englanniksi)
5. 1 2  Josh Morrissey The Internet Hockey Databasessa (englanniksi)
6. ↑  Jets Ink Deal with Morrissey  3.10.2013. Winnipeg Jets. Viitattu 16.1.2015. (englanniksi)
7. ↑  Jets reassign Comrie & Morrissey to IceCaps  1.4.2014. Winnipeg Jets. Viitattu 16.1.2015. (englanniksi)
8. ↑  Rockets Acquire Morrissey in Blockbuster with Raiders  10.12.2014. Kelowna Rockets. Viitattu 16.1.2015. (englanniksi)

Kanadan joukkue – Jääkiekon MM-kilpailut 2017
1 Comrie |
4 Barrie |
5 Demers |
7 Morrissey |
9 Duchene |
10 Schenn |
11 Konecny |
14 Couturier |
16 Marner |
17 Simmonds |
19 Matheson |
21 Point |
24 de Haan |
28 Giroux (**C**)  |
29 MacKinnon |
30 Johnson |
31 Pickard |
44 Vlasic (**A**) |
53 Skinner |
55 Scheifele |
71 Killorn |
90 O’Reilly (**A**) |
Valmentaja Cooper